Gregor Günther

Gregor GÜNTHER (naskiĝinta antaŭ 1480 en Frankfurto ĉe Odro, mortinta en 1519 samloke) estis germana kanona juristo. 

Post studoj ĉe la universitato de Lepsiko li bakalaŭriĝis en la 1480-aj jaroj pri jursciencoj. En 1498 li fariĝis Frankfurte princelektista brandenburgia supera juĝisto.

Post fondo de la Frankfurta universitato en 1506 fare de Joakimo la 1-a, Günther troviĝis inter la docentaro. En 1509 kaj 1515 li eĉ rektoris. Krom prelegofaro li kontinuigis siajn tribunalajn taskojn. En 1511 li menciiĝis ankaŭ kiel ĝenerala vikario de la diocezo Brandenburg. 

Günther estis aŭ verkisto aŭ instiginto de la kontraŭjudisma pamfleto Warhafftig Sumarius der gerichts hendel, en kiu legablas pri indulgencoj, pri la historio kaj la konsekvencoj de la Berlina hostia sakrilegio de 1510. Eblis ke Günther implikiĝis oficiale en la proceso pri tio. 

 Literaturo 
 Warhafftig Sumarius der gerichts hendel und proceß … (PDF; 4,4 MB) Johann Hanau, Frankfurto 1511
 Michael Höhle: Universität und Reformation: Die Universität Frankfurt (Oder) von 1506 bis 1550, Böhlau, Kolonjo 2002, p. 173, ISBN 978-3-412-15101-0
 Andrea Theissen (eld.): Das Verhängnis der Mark Brandenburg. Der Hostienschändungsprozess von 1510. Dokumentation der Ausstellung des Stadtgeschichtlichen Museums im Zeughaus der Zitadelle Spandau, Stadtgeschichtliches Museum, Berlino 2010 (kun bildoj)

Kategorio:Germanaj juristoj
Kategorio:Germanaj juĝistoj
Kategorio:Personoj rilataj al Frankfurto ĉe Odro
Kategorio:Kanona juro
Kategorio:Germanaj profesoroj
Kategorio:Germanaj rektoroj 
Kategorio:Naskiĝintoj en la 15-a jarcento
Kategorio:Mortintoj en 1519
kategorio:Kontraŭjudismo
kategorio:Viadrina (Frankfurta universitato)